ایران دینگیز کوچلری قومندانی جنرال حسین خانزاده، روسیه بیلن بصره کورفزی و حُرمُز بوغازیده مشترک حربی سینش اوتکزه جکلرینی ایتدی.
روسیه دینگیز کوچلری کونی نشانلش پروگرامی گه قتنه شیش اوچون روسیه نینگ ست. پترزبورگ شهری گه بارگن خانزاده، ایران نینگ رسمی خبر آژانسی بولمیش ایرناگه بیانات بیردی.
خانزاده جنابلری، روسیه بیلن ایران نینگ عسکری کیلیشووگه قول قویگن لیگینی معلوم قیلیب، "روسیه بیلن ایران دینگیز کوچلری هند اوقیانوسی، بصره کورفزی و حُرمُز بوغازیده مشترک حربی سینش اوتکزه دی" دیب افاده ایتدی.
خانزاده، مشترک حربی سینش نینگ جاری ییل نینگ سونگی گچه عملگه آشیریلیشی نینگ کوتگن لیکلرینی قید ایتدی.
حادثه پایتخت تاشکینت ده یوزبیرگن
